钦定古今图书集成/理学汇编/学行典/第203卷 > 陈于震〈弟丹〉
## 钦定古今图书集成/理学汇编/学行典/第203卷 > 陈于震〈弟丹〉

按《溧阳县志》：“陈于震，字曰俞，与弟丹皆有名，诸生皆
以孝称。母吴病年馀，弟兄更番掖侍，厕牏之属必亲
浣之。母卒，同庐墓左，里人闻其夜作儿啼声，为感动
焉。父献可将贡而殁，二子哀毁如其丧母时。学使者
过庭训廉得其行，旌曰‘双孝。于震卒，年四十九。丹字
南士，甲申乙酉闲谢诸生不为。年五十卒，又皆无子’。”
呜呼！天之报施善人，果何如哉！